સોમનાથનાં દર્શને વીવીઆઈપી આવતા રહે છે, પરંતુ કેજરીવાલનાં સોમનાથ દર્શન વખતે વીવીઆઈપીના પ્રવેશ માટે અલગ દ્વાર હોવા છતાં ઇતિહાસમાં પ્રથમ વાર મુખ્યદ્વાર બંધ રખાયો હતો. અગાઉ નરેન્દ્ર મોદી કે અન્ય ઝેડ પ્લસ સુરક્ષા ધરાવનારા મહેમાનો આવ્યા ત્યારે પણ આવું બન્યું નથી. જોકે આ અંગે સોમનાથ ટ્રસ્ટના સત્તાધીશોએ સુરક્ષાના કારણે આ નિર્ણય લેવો પડ્યો હોવાનું કહીને બચાવ કર્યો હતો.